
Visegradsky Fond – vseobecne

Medzinárodný visegrádsky fond je medzinárodná organizácia so sídlom v Bratislave, financovaná z rozpočtov vlád krajín Visegrádskej štvorky, teda Českej republiky, Maďarska, Poľska a Slovenskej republiky. Cieľom fondu je podporovať rozvoj vzájomných vzťahov a tiež vzťahov krajín V4 s inými štátmi, napríklad na území západného Balkánu, južného Kaukazu a východnej Európy.

Kto môže žiadať
- mimovládne organizácie, obce, mestá, VÚC, školy, univerzity, súkromné spoločnosti alebo fyzické osoby

Na čo sa dá žiadať
v rámci programov malých, štandardných a strategických grantov sú určené tieto tematické oblasti: kultúrna spolupráca, vedecká výmena a výskum, vzdelávanie, mládežnícka výmena, cezhraničná spolupráca a podpora turizmu

Grantové programy
Malé granty (krátkodobé projekty do 6 mesiacov a max. 6000 EUR dotácia)
Štandardné granty (strednodobé projekty do 12 mesiacov, min. 6001 EUR a viac dotácia)
Strategické granty (dlhodobé projekty do 36 mesiacov, dotácia cca 30 000 EUR)
- každoročne sa určujú prioritné témy strategických grantov
4. Visegrad+ (granty zamerané na podporu demokratizácie a prenos poznatkov a skúseností do krajín západného Balkánu)
5. Vlajkové projekty (podpora prístupu k poznatkom súvisiacimi s demokratickou transformáciou, integráciu a regionálnej spolupráce
6. Univerzitné granty (jednorázová podpora univerzitných kurzov, podpora od 10 000 – 40 000 EUR)

Dôležité:
Fond pokrýva až 70 % celkových projektových nákladov
preplácanie v splátkach: Malé granty sú preplácané v dvoch, Štandardné a Strategické v dvoch alebo troch splátkach
zálohové platby vopred prostredníctvom prvej splátky
5% režijné náklady (over-head costs) ako súčasť poslednej splátky
originály finančných dokumentov (faktúr, zmlúv, účtov) nie sú požadované (postačujú kópie alebo skeny)
tlačenú verziu prihlášky je možné poslať poštou alebo doručiť osobne na Fond najneskôr v deň uzávierky

Po schválení grantu sú na žiadateľov kladené aj nasledujúce požiadavky:
zaistenie osobitného bankového účtu len pre účely projektu
zriadenie webovej stránky k projektu
vydávanie tlačových správ k projektu a akciám konaným v jeho rámci
priebežná aktualizácia kalendára podujatí

Termíny:
Malé granty – 1. marec, 1. jún, 1. september, 1. december
Štandardné granty – 15. marec, 15. september
Strategické granty – 30. marec
termíny ostatných programov nemajú stabilný termín uzávierky

Viac informácií:
http://visegradfund.org/

verejne sprístupnené dielo MEDIA COELI ® podmienky: www.mediacoeli.sk

Váš konzultant: 

